আলোচনায় রাজি ট্রাম্প! ভারত-আমেরিকা সম্পর্কের বরফ গলছে?

ওয়েব ডেস্ক: দ্বিগুণ শুল্ক (Tariff) জারির পর আমেরিকার সঙ্গে ভারতের সম্পর্কে (India-US Relation) যে ফাটল ধরেছে, তা মোটামুটি পরিষ্কার। সেই সঙ্গে চীন ও রাশিয়ার সঙ্গে ভারতের ঘনিষ্ঠতা বৃদ্ধির বিষয়টিও ট্রাম্পের (Donald Trump) চক্ষুশূল হয়েছে। তবে সেসব মনোমালিন্য কাটিয়ে ফের ভারতের সঙ্গে বনিবনা বাড়াতে চাইছে আমেরিকা। অন্তত ট্রাম্পের বার্তা সেদিকেই ইঙ্গিত দিচ্ছে। আবার ভারতের প্রধানমন্ত্রী নরেন্দ্র মোদিও (Narendra Modi) কূটনৈতিক কৌশলে ট্রাম্পের বাণিজ্য সংক্রান্ত সেই বার্তার জবাব দিয়েছেন।

বুধবার প্রধানমন্ত্রী মোদি জানিয়েছেন, দুই দেশের প্রতিনিধিদল দ্রুত বাণিজ্য আলোচনা শেষ করতে কাজ করছে। এর ফলে আমেরিকার ধারাবাহিক শুল্ক চাপ কিছুটা হ্রাস পেতে পারে বলে আশা করা হচ্ছে। মোদি এক্স হ্যান্ডেলে একটি পোস্টে লিখেছেন, ‘ভারত ও আমেরিকা ঘনিষ্ঠ বন্ধু। আমি নিশ্চিত আমাদের বাণিজ্য আলোচনা ভারত-আমেরিকা অংশীদারিত্বের সীমাহীন সম্ভাবনার পথ খুলে দেবে। আমাদের প্রতিনিধিরা আলোচনা দ্রুত শেষ করতে কাজ করছেন।’

আরও পড়ুন: ডিজে থেকে নেপালের গণবিক্ষোভের নেতা! কে এই সুদান গুরুং?

একই পোস্টে প্রধানমন্ত্রী মোদি আরও লিখেছেন, ‘আমি প্রেসিডেন্ট ট্রাম্পের সঙ্গে কথা বলার জন্য তৈরি। আমরা একসঙ্গে কাজ করব যাতে আমাদের দুই দেশের জনগণের জন্য উজ্জ্বল ও সমৃদ্ধ ভবিষ্যৎ নিশ্চিত করা যায়।’

India and the US are close friends and natural partners. I am confident that our trade negotiations will pave the way for unlocking the limitless potential of the India-US partnership. Our teams are working to conclude these discussions at the earliest. I am also looking forward… pic.twitter.com/3K9hlJxWcl

— Narendra Modi (@narendramodi) September 10, 2025

এর আগে মঙ্গলবার প্রেসিডেন্ট ট্রাম্প ‘ট্রুথ সোশ্যাল’-এ একটি পোস্ট করে জানান যে, আমেরিকা আবার ভারতকে নিয়ে বাণিজ্য আলোচনা শুরু করেছে। তিনি বলেন, ‘আমরা বাণিজ্য বাধাগুলি সমাধানের লক্ষ্যে আলোচনা চালিয়ে যাচ্ছি এবং আমি নিশ্চিত আমাদের দুই দেশের জন্য সফল সমাপ্তি সম্ভব।’ এর আগে শুক্রবার এক প্রেস ব্রিফিংয়ে ট্রাম্প বলেন, ‘আমি সবসময় প্রধানমন্ত্রী মোদির বন্ধু থাকব। তিনি একজন দারুণ নেতা।’ তিনি ভারত–আমেরিকা সম্পর্ককে ‘বিশেষ’ বলে উল্লেখ করেন এবং আশ্বস্ত করেন যে এই দ্বিপাক্ষিক সম্পর্কে কোনও সমস্যা নেই।

দেখুন আরও খবর:

The post আলোচনায় রাজি ট্রাম্প! ভারত-আমেরিকা সম্পর্কের বরফ গলছে? first appeared on KolkataTV.