‘গ্রেট প্রাইম মিনিস্টার’ ‘দুর্দান্ত মানুষ’, মোদির প্রশংসায় উচ্ছ্বসিত ট্রাম্প

ওয়েবডেস্ক- প্রধানমন্ত্রী নরেন্দ্র মোদিকে (Narendra Modi)  “গ্রেট প্রাইম মিনিস্টার’ (Great Prime Minister) বলে প্রশংসা মার্কিন প্রেসিডেন্ট ডোনাল্ড ট্রাম্পের (US President Donald Trump) । মার্কিন প্রেসিডেন্ট আরও জানিয়েছেন, মোদির সঙ্গে তাঁর বন্ধুত্ব সবসময় অটুট থাকবে। মতবিরোধ থাকলেও বন্ধুত্ব বন্ধুত্ব থাকবে।  তবে তিনি অসন্তোষ প্রকাশ করেছেন যে ভারত এখনও রাশিয়া থেকে প্রচুর তেল কিনছে।

ট্রাম্প বলেন, আমেরিকা (America) ভারতের উপর ৫০ শতাংশ (tariff ) শুল্ক চাপিয়েছে। তিনি দাবি করেছিলেন, আমেরিকা ভারত (India) ও রাশিয়াকে (Rassia)  “চীনের কাছে হারিয়েছে’। SCO সম্মেলনে মোদি, পুতিন ও শি জিনপিং একসঙ্গে দেখা যাওয়ার পরই ট্রাম্প এই মন্তব্য করেন।

এসসিও বৈঠকে যোগ দিতে সে দেশের প্রেসিডেন্ট জিনপিংয়ের (President Xi Jinping) ডাকে ড্রাগনের দেশে পাড়ি দেন প্রধানমন্ত্রী নরেন্দ্র মোদি। গোটা বিশ্বের নজর ছিল, জিনপিং ও মোদির বৈঠক নিয়ে। তবে সব থেকে বেশি ওই বৈঠকের দিকে নজর রেখেছিলেন মার্কিন প্রেসিডেন্ট ট্রাম্প। ভারত ও চীন নিজেদের মধ্যে ঝগড়া বিবাদ ভুলে ফের সমঝোতায় আসার চেষ্টা করছে। এই অবস্থাতেই ট্রাম্পের বক্তব্য, মোদি তার খুব ভালো বন্ধু। তাদের দুজনের এই বন্ধুত্ব অটুট থাকবে।

চীনের কাছে ভারতকে কী হারিয়ে ফেলল আমেরিকা? শুক্রবার সাংবাদিকদের প্রশ্নের উত্তরে ট্রাম্প বলেন, সেই রকম ঠিন নয়। তবে ভারতের রাশিয়া থেকে তেল কেনার ব্যাপারটা তিনি মোটেই ভালো চোখে দেখছেন না। আমি সেই বিষয়টি নিয়ে আমার স্পষ্ট বক্তব্যও জানিয়ে দিয়েছি। আমরা ভারতের উপরের মোটা অঙ্কের শুল্ক চাপিয়েছে। তবে সেই সঙ্গে তিনি জানান, এই পরিস্থিতি তাদের দুজনের বন্ধুত্বে কোনও প্রভাব ফেলবে না। দুজনের ব্যক্তিগত সম্পর্কের প্রশ্নে ট্রাম্প বলছেন, মোদির সঙ্গে আমার সম্পর্ক খুব ভালো। আপনারা জানেন, উনি দুর্দান্ত একজন মানুষ। এই তো কয়েক মাস আগেই এখানে এসেছিলেন।’ মোদিকে “গ্রেট প্রাইম মিনিস্টার’ বলে প্রশংসা মার্কিন প্রেসিডেন্টের। ট্রাম্প বলেন, ভারতের সঙ্গে আমেরিকার সম্পর্ক আলাদা। মাঝে মধ্যে মতবিরোধ হলেও আমি আর মোদি সব সময় বন্ধুই থাকব।

সাংবাদিকরা মার্কিন প্রেসিডেন্টের কাছে জানতে চান, ভারত-আমেরিকা সম্পর্ক নতুন করে গড়ে তুলতে আগ্রহী? ট্রাম্পের জবাব, অবশ্যই। আমি নিজে তো মোদি সঙ্গে সবসময় বন্ধুত্ব রাখব। উনি প্রধানমন্ত্রী হিসাবে দারুণ। আসলে উনি এই মুহূর্তের যেটা করছেন, সেটা আমার ভালো লাগছে না। কিন্তু ভারত-আমেরিকার সম্পর্ক স্পেশাল। এতে তেমন চিন্তা কিছু নেই। মাঝে মধ্যেই এই রকম হতেই পারে।

এই বক্তব্যের আগেই নিজের সোশ্যাল মিডিয়া ‘ট্রুথ সোশ্যাল’-এ (Truth Social) একটি ছবি শেয়ার করেছিলেন মার্কিন প্রেসিডেন্ট ডোনাল্ড ট্রাম্প। যেখানে দেখা যাচ্ছে, তিয়ানজিন বৈঠকে একসঙ্গে নরেন্দ্র মোদি, ভ্লাদিমির পুতিন এবং শি জিনপিং। সেখানে ট্রাম্প লেখেন, ওয়াশিংটন ও নয়াদিল্লির সম্পর্ক একবারের তলানিতে ঠেকেছে। তাঁর দাবি, আমেরিকা থেকে ভারত এবং রাশিয়াকে ছিনিয়ে নিয়েছে চীন।

দেখুন আরও খবর-